Wish Dragon

Wish Dragon (Naga Hajat) ialah sebuah wayang gambar animasi komputer fantasi dan komedi Amerika dan China terbitan tahun 2021 yang ditulis dan diarahkan oleh Chris Appelhans. Dihasilkan oleh Columbia Pictures, Sony Pictures Animation, Beijing Sparkle Roll Media Corporation, Tencent Pictures, Base FX, Flagship Entertainment Group, Boss Collaboration and Cultural Investment Holdings, filem ini dibintangi oleh Jimmy Wong, John Cho, Constance Wu, Natasha Liu Bordizzo, Jimmy O Yang, Aaron Yoo, Will Yun Lee, dan Ronny Chieng. Jackie Chan menghasilkan filem ini dan menyuarakan watak Cho dalam versi bahasa Mandarin. Watak-watak yang ditampilkan dalam filem ini disuarakan dengan bahasa Inggeris dan bahasa Cina."Jackie Chan, China’s BaseFX Making ‘Wish Dragon’ for Sony Animation", Variety, Patrick Frater, 12 April 2018

Wish Dragon dikeluarkan di pawagam di China pada 15 Januari 2021 manakala di Netflix secara antarabangsa pada 11 Jun 2021.

 Barisan pelakon 
+WatakVersi InggerisVersi MelayuDin SongJimmy Wong (dewasa)Ian Cheng (muda)Muhammad Ihsan AtimLongJohn ChoWan Muhammad TamlikhaPuan SongConstance WuNadia BahromLi Na WangNatasha Liu BordizzoNur Zarina Ahmad RoslanPocketsAaron YooMuhammad Nor Adzlan Mohamad NazirTuan WangWill Yun LeeMohamed Feroz Mohamad FaizalDiaoBobby LeeFadhli Rawi
Barisan Pelakon Tambahan 
Aiman Afandi Mohd Nadzari
Nirayu Zuhdi
Nur Azeera Mohamad Nazir
Nurdianah Shamsuddin 

Versi Bahasa Melayu
Studio Alih suara: Iyuno Media Group
Pengarah Alih Suara: Nurdianah Shamsuddin
Penterjemah: Redzwan Najib Ismail
Pemadan: Muhammad Asyraf Omar 
Jururakam: Mohaid Adib Rosli
Pengadun: Jun Li

Niu Junfeng dan Jackie Chan masing-masing menyuarakan suara Din dan Long dalam alih suara bahasa Mandarin.

 Pengeluaran 
Wish Dragon ialah filem pertama yang dihasilkan oleh Base Animation iaitu sebuah studio animasi baharu yang merupakan sebahagian daripada firma VFX Base FX. Matlamat filem dan studio Base Animation adalah untuk "membuat animasi kelas dunia di China untuk China ... dan dunia". Pengarah Chris Appelhans "menginginkan filem yang dibuat di China, dengan pasukan kreatif Tanah Besar China yang kuat, barisan pelakon antarabangsa dan fokus pada harapan dan impian kontemporari China.""Jackie Chan, China’s BaseFX Making ‘Wish Dragon’ for Sony Animation", Variety, Patrick Frater, 23 April 2018 Filem ini ialah filem pertama arahan Appelhans. 

 Keluaran 
Wish Dragon pada awalnya dijadualkan untuk dilancarkan pada 26 Julai 2019 tetapi di Festival Filem Animasi Antarabangsa Annecy, telah disahkan bahawa penerbitan filem ini ditunda sehingga tahun 2020."Sony Pictures Animation Links to Tencent, Sets New ‘Boondocks,’ Tartakovsky Duo", Variety, John Hopewell, 12 Jun 2019 Pada bulan Oktober, telah disahkan oleh pencipta kartun Kipo and the Age of Wonderbeasts iaitu Radford Sechrist (yang berkhidmat sebagai ketua cerita pada filem itu) bahawa filem ini akan diambil alih dan dikeluarkan pada tahun 2021. Filem ini dilancarkan di China pada 15 Januari 2021.

Pada 27 April 2021, telah disahkan bahawa filem ini akan ditayangkan di Netflix pada 11 Jun 2021 sebagai sebahagian daripada terbitan musim panas.Milligan, Mercedes (27 April 2021). 

 Penerimaan 
Di pengagregat ulasan Rotten Tomatoes, filem ini mendapat penilaian kelulusan 71% berdasarkan 7 ulasan dengan penilaian purata 6.50 / 10.

 Rujukan 

 Pautan luar 



Kategori:Filem terbitan Columbia Pictures
Kategori:Filem animasi Columbia Pictures
Kategori:Filem bahasa Cina
Kategori:Filem bahasa Inggeris
Kategori:Filem China
Kategori:Filem Amerika Syarikat
Kategori:Filem 2021